 Eng:Faysal Cali Waraabe mar aanu wax ka weydiinay sida uu arko Siyaasada Arrimaha Dibada iyo Xidhiidhka ay Somaliland la leedahay Wadamada Caalamka waxa uu yidhi Mustawaha Somaliland hoos ayuu u dhacay, 2009-kii waxaanu ahayn dad Adduunka la macaamilayey, Afrika badan ayaanu haysanay, waxaynu haysanay ilaa iyo 34-xildhibaan oo Ingiriis ah, Safaraado ayaa inoo shaqayn jiray, Ninkii South Afrika iyo Ninkii Qaahir inoo shaqaynayey ee inoo keenay Weftigii mar qudha ayaa la ina jaray, Maantana waxa Safaraado ah oo dadaala waxa aan arkay Ninkaas Ayaanle ee inoo jooga Adis Ababa, oo aad iyo aad u shaqeeya, meel kale oo aan is idhaahdo Safaarad ayaa ka shaqaysay oo garanaysa wixii loo doorbiday ma jiro, Dambi weyn ayaa laga galay barnaamijkeenii Arrimaha Dibada, inkasta oo Waskiirkani uu dadaalayo, Kenya waa Jiniifada Afrika, waa meesha Somaliya waxeeda lagu karkariyo, cidina inoomay joogin, walaahi arintaasna weynu ku ceebaysanahay, laakiin Wasiirkani hadda uu dadaalaya, waxaana jecelahay inaynu laba kaclayno. 